A 2013-as Európa-bajnokságon a 64 között esett ki. Csapatban (Rédli, Imre, Szényi) sorozatban harmadik ezüstérmét nyerte meg. A Budapesten rendezett 2013-as vívó-világbajnokságon világbajnok lett az Imre Géza, Rédli András és Szényi Péter alkotta magyar férfi párbajtőrcsapattal. Az egyéni versenyben ötödik volt. A 2014-es Európa-bajnokságon egyéniben a 32, csapatban (Imre, Rédli, Somfai) a nyolc között esett ki. A világbajnokságon a legjobb 64-ig jutott, csapatban nyolcadik lett. 2015-ben az Európa-bajnokságon bronzérmes lett. Csapatban (Imre, Rédli, Somfai) hetedik lett. A világbajnokságon egyéniben a 18. helyen végzett. Csapatban (Imre, Rédli, Somfai) hatodik volt. 2016-ban az Európa-bajnokságon egyéniben 21., csapatban 13. volt. A 2016-os olimpián a párbajtőr egyéni küzdelmeiben a nyolcaddöntőben búcsúzott, ott Imre Gézától kapott ki 15-8-ra. Csapatban (Imre Gézával, Rédli Andrással és Somfai Péterrel) bronzérmet szerzett.